CELEX: 62014TN0359
Language: et
Date: 2014-05-27 00:00:00
Title: Kohtuasi T-359/14: 27. mail 2014 esitatud hagi – Federación Nacional de Cafeteros de Colombia versus Siseturu Ühtlustamise Amet – Accelerate (COLOMBIANO COFFEE HOUSE)

4.8.2014   
            
            
               ET
            
            
               Euroopa Liidu Teataja
            
            
               C 253/44
            
         27. mail 2014 esitatud hagi – Federación Nacional de Cafeteros de Colombia versus Siseturu Ühtlustamise Amet – Accelerate (COLOMBIANO COFFEE HOUSE)
   (Kohtuasi T-359/14)
   2014/C 253/59
   Hagiavalduse keel: hispaania
   
      Pooled
   
   
      Hageja: Federación Nacional de Cafeteros de Colombia (Bogotá, Colombia) (esindajad: advokaadid A. Pomares Caballero ja M. Pomares Caballero)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Accelerate s.a.l. (Beirut, Liibanon)
   
      Nõuded
   
   Hageja palub Üldkohtul:
   
               —
            
            
               muuta Siseturu Ühtlustamise Ameti (kaubamärgid ja tööstusdisainilahendused) viienda apellatsioonikoja 27. märtsi 2014. aasta otsust asjas R 1200/2013-5 nii, et tuvastatakse, et määruse nr 207/2009 artikli 53 lõike 1 punktis c nimetatud suhtelise kehtetuks tunnistamise põhjuse, sama määruse artikli 52 lõike 1 punktis a nimetatud absoluutse kehtetuks tunnistamise põhjuse või määruse nr 510/2006 artiklis 14 ette nähtud kehtetuks tunnistamise põhjuse kohaldamise tingimused on täidetud kõikide kaupade ja teenuste osas, mille vastu kehtetuks tunnistamise taotlus on suunatud;
            
         
               —
            
            
               või teise võimalusena tühistada vaidlustatud otsus osas, milles jäeti jõusse kehtetuks tunnistamise taotluse tagasilükkamine klassi 30 kuuluvate kaupade „riis, tapiokk ja saago; jahu ja teraviljasaadused; leib, sai, kondiitritooted ja maiustused; toidujää; mesi, siirup; pärm, küpsetuspulbrid; sool; sinep; äädikas, vürtsikastmed; vürtsid; jää” ja klassi 43 kuuluvate teenuste „toitlustusteenused; tähtajaline majutus” osas; ning
            
         
               —
            
            
               igal juhul jätta ühtlustamisameti kohtukulud tema enda kanda ja mõista temalt välja hageja kohtukulud.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: sõnalist osa „COLOMBIANO COFFEE HOUSE” sisaldav kujutismärk klassidesse 30 ja 43 kuuluvate kaupade ja teenuste jaoks – ühenduse kaubamärk nr 4635553
   
      Ühenduse kaubamärgi omanik: Accelerate s.a.l.
   
      Ühenduse kaubamärgi kehtetuks tunnistamist taotlev pool: hageja
   
      Kehtetuks tunnistamise taotluse põhjendus: kaitstud geograafiline päritolutähis „Café de Colombia”
   
      Tühistamisosakonna otsus: lükata kehtetuks tunnistamise taotlus tagasi
   
      Apellatsioonikoja otsus: jätta kaebus rahuldamata
   
      Väited:
   
   
               —
            
            
               rikutud on määruse nr 510/2006 artiklit 14;
            
         
               —
            
            
               rikutud on määruse nr 207/2009 artikli 8 lõiget 4 koostoimes määruse nr 510/2006 artikliga 13;
            
         
               —
            
            
               rikutud on vorminõudeid, kuna puuduvad põhjendused;
            
         
               —
            
            
               rikutud on määruse nr 207/2009 artikli 7 lõike 1 punkti k;
            
         
               —
            
            
               rikutud on määruse nr 207/2009 artikli 7 lõike 1 punkti g